CELEX: 32014R1112
Language: lv
Date: 2014-10-13 00:00:00
Title: Komisijas Īstenošanas regula (ES) Nr. 1112/2014 ( 2014. gada 13. oktobris ), ar ko nosaka kopēju formātu, kādā atkrastes naftas un gāzes iekārtu operatori un īpašnieki apmainās ar informāciju par smagu apdraudējumu rādītājiem, un kopēju formātu, kādā dalībvalstis publicē informāciju par smagu apdraudējumu rādītājiem  Dokuments attiecas uz EEZ

22.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 302/1
            
         KOMISIJAS ĪSTENOŠANAS REGULA (ES) Nr. 1112/2014
   (2014. gada 13. oktobris),
   ar ko nosaka kopēju formātu, kādā atkrastes naftas un gāzes iekārtu operatori un īpašnieki apmainās ar informāciju par smagu apdraudējumu rādītājiem, un kopēju formātu, kādā dalībvalstis publicē informāciju par smagu apdraudējumu rādītājiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 12. jūnija Direktīvu 2013/30/ES par to darbību drošumu, kas saistītas ar naftas un gāzes nozares darbībām jūrā, un ar kuru groza Direktīvu 2004/35/EK (1), un jo īpaši tās 23. panta 2. punktu un 24. panta 2. punktu,
   tā kā:
   
               (1)
            
            
               Dalībvalstīm jānodrošina, ka atkrastes naftas un gāzes iekārtu operatori un īpašnieki kompetentajai iestādei sniedz vismaz datus par smagu apdraudējumu rādītājiem, kā noteikts Direktīvas 2013/30/ES IX pielikumā. Šai informācijai vajadzētu dot iespēju dalībvalstīm sniegt iepriekšēju brīdinājumu par kritisko drošuma un vides elementu iespējamām problēmām un vajadzētu ļaut tām veikt preventīvas darbības, tostarp ņemot vērā to saistības saskaņā ar Eiropas Parlamenta un Padomes Direktīvu 2008/56/EK (2) (Jūras stratēģijas pamatdirektīva).
            
         
               (2)
            
            
               Informācijai vajadzētu arī liecināt par atsevišķu operatoru un īpašnieku un visas nozares īstenoto pasākumu un kontroļu vispārējo efektivitāti smagu negadījumu novēršanā un vides apdraudējumu samazināšanā. Turklāt sniegtajai informācijai un datiem vajadzētu nodrošināt iespēju salīdzināt atsevišķu operatoru un īpašnieku darbības rezultātus dalībvalstī un iespēju salīdzināt nozares darbību kopumā starp dalībvalstīm.
            
         
               (3)
            
            
               Salīdzināmu datu apmaiņa starp dalībvalstīm ir sarežģīta un neuzticama, jo trūkst visām dalībvalstīm kopēja datu sniegšanas formāta. Kopējam datu sniegšanas formātam, ko operatori un īpašnieki izmantotu, sniedzot datus dalībvalstij, gan būtu jānodrošina operatoru un īpašnieku darbību drošuma un ekoloģisko raksturlielumu pārredzamība, gan būtu jāsniedz Savienības mēroga salīdzināma informācija par atkrastes naftas un gāzes nozares darbību drošumu, kā arī būtu jāatvieglo tās pieredzes izplatīšana, kas gūta no smagiem negadījumiem un pēdējā brīdī novērstiem negadījumiem.
            
         
               (4)
            
            
               Lai veicinātu sabiedrības uzticību Savienības naftas un gāzes nozares prasībatbilstībai un integritātei, dalībvalstīm vajadzētu regulāri publicēt informāciju, kas minēta Direktīvas 2013/30/ES IX pielikuma 2. punktā, ievērojot Direktīvas 2013/30/ES 24. pantu. Kopējam dalībvalstu publiskojamās informācijas formātam un saturam vajadzētu atvieglot datu pārrobežu salīdzināšanu.
            
         
               (5)
            
            
               Šajā regulā paredzētie pasākumi ir saskaņā ar Atkrastes naftas un gāzes nozares darbību drošuma padomdevēja komitejas atzinumu,
            
         IR PIEŅĒMUSI ŠO REGULU.
   1. pants
   Priekšmets un darbības joma
   Šī regula nosaka kopēju formātu attiecībā uz:
   
               a)
            
            
               atkrastes naftas un gāzes iekārtu operatoru un īpašnieku ziņojumiem dalībvalstu kompetentajām iestādēm saskaņā ar Direktīvas 2013/30/ES 23. pantu;
            
         
               b)
            
            
               dalībvalstu sniegtās informācijas publicēšanu saskaņā ar Direktīvas 2013/30/ES 24. pantu.
            
         2. pants
   Ziņojumu atsauces un iesniegšanas datumi
   1.   Atkrastes naftas un gāzes iekārtu operatori un īpašnieki iesniedz ziņojumu, kas minēts 1. panta a) punktā, 10 darbdienu laikā pēc attiecīgā notikuma.
   2.   Pārskata periods attiecībā uz 1. panta b) punktā minēto informāciju ir katru gadu no 1. janvāra līdz 31. decembrim, sākot ar 2016. kalendāro gadu. Kopējo publicēšanas formātu izmanto, lai informāciju, kas prasīta Direktīvas 2013/30/ES 24. pantā, publicētu kompetentās iestādes tīmekļa vietnē ne vēlāk kā 1. jūnijā nākamajā gadā pēc pārskata perioda.
   3.   Formātus, kas izklāstīti I un II pielikumā, izmanto ziņojumos un publikācijās, kas minētas 1. panta attiecīgi a) un b) punktā.
   3. pants
   Apmaiņai sniedzamās informācijas saturs
   Šīs regulas I pielikumā ir noteikts, kāda satura informācija ir jāsniedz saskaņā ar Direktīvas 2013/30/ES IX pielikuma 2. punktu.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 13. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 178, 28.6.2013., 66. lpp.
   
   
      (2)  Eiropas Parlamenta un Padomes 2008. gada 17. jūnija Direktīva 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva) (OV L 164, 25.6.2008., 19. lpp.).
   
      I PIELIKUMS
      Kopējs formāts datu sniegšanai par starpgadījumiem un smagiem negadījumiem atkrastes naftas un gāzes nozarē
      (kā paredzēts Direktīvas 2013/30/ES 23. pantā)
      
         Vispārīgas piezīmes par apmaiņai sniedzamās informācijas saturu
      
      
                  a)
               
               
                  Apmaiņai sniegtā informācija attiecas uz Direktīvas 2013/30/ES IX pielikuma 2. punktu par to darbību drošumu, kas saistītas ar naftas un gāzes nozares darbībām jūrā [atkrastē], un jo īpaši smaga negadījuma risku, kā definēts minētajā direktīvā.
               
            
                  b)
               
               
                  Direktīvas 2013/30/ES IX pielikuma 2. punktā ir iekļauti pirmsnotikuma un pēcnotikuma galvenie darbības rādītāji (GDR), lai tie sniegtu skaidru priekšstatu par atkrastes naftas un gāzes nozares drošumu dalībvalstī un Eiropas Savienībā, bet dažiem GDR ir arī brīdināšanas funkcija, piemēram, kritisko drošuma un vides elementu (SECE) atteices gadījumiem un fatāliem negadījumiem.
               
            
                  c)
               
               
                  Saskaņā ar Padomes Direktīvas 92/91/EEK (1) 3. panta 4. punktu darba devējs bez kavēšanās ziņo kompetentajām iestādēm par nopietniem un/vai ar dzīvības zaudēšanu saistītiem nelaimes gadījumiem darbā un bīstamām avārijas situācijām. Šos datus kompetentā iestāde izmanto, lai sniegtu informāciju saskaņā ar Direktīvas 2013/30/ES IX pielikuma 2. punkta g) un h) apakšpunktu.
               
            
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         (1)  Padomes 1992. gada 3. novembra Direktīva 92/91/EEK par minimālajām prasībām drošības un veselības aizsardzības uzlabošanai darba ņēmējiem, kuri strādā minerālu ieguves rūpniecības nozarēs, kas pielieto urbšanu (vienpadsmitā atsevišķā direktīva saskaņā ar Direktīvas 89/391/EEK 16. panta 1. punktu) (OV L 348, 28.11.1992., 9. lpp.).
   
   
      II PIELIKUMS
      Kopējs formāts informācijas publicēšanai
      (kā paredzēts Direktīvas 2013/30/ES 24. pantā)